《新创天阶精舍作》
明代·湛若水

樵麓有高峰，大科之初程。峨峨入云汉，天柱同峥嵘。

于兹作小入，天阶何乃名。人谓天盖高，无阶不可升。

岂知得其门，无穷吾可陵。举足踏半云，倏然羽翰生。

披云逐日月，超然忘故身。天道无声臭，神游不在形。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。